ᱠᱟᱯᱩᱨᱛᱷᱟᱞᱟ ᱦᱚᱱᱚᱛ

ᱠᱟᱯᱩᱨᱛᱷᱟᱞᱟ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱟᱯᱩᱨᱛᱷᱟᱞᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱟᱯᱩᱨᱛᱷᱟᱞᱟ ᱦᱚᱱᱚᱛ ᱫᱚ ᱚᱥᱟᱨ ᱵᱤᱥᱟᱹᱨ ᱟᱨ ᱦᱚᱲ ᱮᱞ ᱵᱟᱱᱟᱨ ᱞᱮᱠᱟᱛᱮ ᱯᱚᱧᱡᱟᱵᱽ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱘᱑᱕,᱑᱖᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱟᱨᱭᱟ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱢᱩᱬᱩᱛ ᱠᱟᱯᱩᱨᱛᱷᱟᱞᱟ-ᱥᱩᱞᱛᱟᱱᱯᱩᱨ ᱞᱳᱫᱷᱤ ᱦᱟᱹᱴᱤᱧ ᱟᱨ ᱯᱷᱟᱡᱽᱜᱟᱲᱟ ᱛᱮᱦᱥᱤᱞ ᱥᱮ ᱵᱚᱱᱚᱛ ᱾ ᱠᱟᱯᱩᱨᱛᱷᱟᱞᱟ-ᱥᱩᱞᱛᱟᱱᱯᱩᱨ ᱞᱳᱫᱷᱤ ᱦᱟᱹᱴᱤᱧ ᱫᱚ ᱠᱚᱧᱮ ᱞᱟᱹᱴᱤᱭᱩᱰ ᱓᱑° ᱐᱗' ᱟᱨ ᱓᱑° ᱒᱒' ᱟᱨ ᱥᱟᱢᱟᱝ ᱞᱟᱹᱴᱤᱭᱩᱰ ᱗᱕° ᱓᱖' ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱠᱚᱧᱮ ᱨᱮ ᱱᱚᱶᱟ ᱫᱚ ᱦᱳᱥᱤᱭᱟᱨᱯᱩᱨ, ᱜᱩᱨᱫᱟᱥᱯᱩᱨ ᱟᱨ ᱟᱢᱨᱤᱛᱥᱚᱨ ᱦᱚᱱᱚᱛ ᱛᱮ, ᱯᱟᱪᱮ ᱨᱮ ᱵᱭᱟᱥ ᱜᱟᱰᱟ ᱟᱨ ᱟᱢᱨᱤᱛᱥᱚᱨ ᱦᱚᱱᱚᱛ ᱛᱮ, ᱟᱨ ᱮᱛᱚᱢ ᱨᱮ ᱥᱟᱛᱞᱟᱡᱽ ᱜᱟᱰᱟ, ᱡᱚᱞᱚᱱᱫᱷᱚᱨ ᱦᱚᱱᱚᱛ ᱟᱨ ᱦᱳᱥᱤᱭᱟᱨᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱲ ᱮᱞ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱠᱟᱯᱩᱨᱛᱷᱟᱞᱟ ᱦᱚᱱᱚᱛ ᱨᱮ ᱘᱑᱕,᱑᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱢᱳᱨᱳᱥ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱥᱟᱣᱩᱛᱷ ᱰᱮᱠᱳᱴᱟ ᱥᱟᱶ ᱥᱚᱢᱟᱱ ᱜᱮᱭᱟ ᱠᱚ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮ ᱔᱘᱑ ᱟᱱᱟᱜ ᱴᱷᱟᱶ ᱮ ᱮᱢᱟ ᱠᱟᱱᱟ (ᱜᱩᱴ ᱖᱔᱐ ᱠᱷᱚᱱ) ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕᱐᱑ ᱦᱚᱲ/ᱜᱟᱺᱴ ᱠᱤᱞᱚᱢᱤᱴᱚᱨ ᱠᱟᱱᱟ ᱾ ᱒᱐᱐᱑-᱒᱐᱑᱑ ᱫᱷᱟᱹᱨᱤᱡ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱘.᱓᱗% ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱟᱯᱩᱨᱛᱷᱟᱞᱟ ᱨᱮ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱒ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱐.᱒% ᱢᱮᱱᱟᱜ ᱠᱚᱣᱟ ᱾ ᱟᱱᱩᱥᱩᱪᱤᱛ ᱡᱟᱹᱛᱤ ᱠᱚᱣᱟᱜ ᱦᱚᱲ ᱮᱞ ᱫᱚ ᱓᱓.᱙᱔% ᱢᱮᱱᱟᱜ ᱠᱚᱣᱟ ᱾ ᱫᱷᱚᱨᱚᱢ ᱠᱟᱯᱩᱨᱛᱷᱟᱞᱟ ᱦᱚᱱᱚᱛ ᱨᱮ ᱥᱤᱠᱷ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ ᱟᱨ ᱟᱹᱛᱩ ᱮᱞᱟᱠᱟ ᱨᱮ ᱥᱤᱠᱷ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱴᱚᱴᱷᱟ ᱨᱮ ᱦᱤᱱᱫᱩ ᱟᱹᱰᱤ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱛᱷᱚᱠ ᱨᱮ ᱠᱚᱯᱩᱨᱛᱷᱚᱞᱟ ᱦᱚᱱᱚᱛ ᱨᱮ ᱟᱹᱰᱤᱜᱟᱱ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱧᱮᱞᱚᱜᱼᱟ ᱾ ᱯᱟᱹᱨᱥᱤ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱙᱑.᱒᱐% ᱦᱚᱲ ᱮᱞ ᱫᱚ ᱯᱚᱧᱡᱟᱵᱤ ᱟᱨ ᱗.᱒᱓% ᱫᱚ ᱦᱤᱱᱫᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ